
PANEVĖŽIO MIESTO SAVIVALDYBĖS TARYBA


SPRENDIMAS
DĖL SAVIVALDYBĖS TARYBOS 2002 M. GRUODŽIO 12 D. SPRENDIMO NR. 40-22 „DĖL DETALIOJO PLANO TVIRTINIMO“ PAKEITIMO

      Nr.      
Panevėžys


Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 16 straipsnio 1 dalimi, Lietuvos Respublikos teritorijų planavimo įstatymo 28 straipsnio 6 dalimi ir atsižvelgdama į Lietuvos Respublikos aplinkos ministerijos 2022 m. balandžio 29 d. raštą Nr. (14)-D8(E)-2276, Panevėžio miesto savivaldybės taryba n u s p r e n d ž i a:
1. [bookmark: _Hlk142406100]Pakeisti Panevėžio miesto savivaldybės tarybos 2002 m. gruodžio 12 d. sprendimą Nr. 40-22 „Dėl detaliojo plano tvirtinimo“ ir jo dėstomąją dalį papildyti taip: 
„Patvirtinti sklypo (Naujamiesčio g. 5D) detalųjį planą (šis detalusis planas yra laikytinas sklypo (Naujamiesčio g. 5A) detaliojo plano, patvirtinto Panevėžio miesto valdybos 2000 m. spalio 10 d. sprendimo Nr. 403v 7 punktu, korektūra).“
2. Nurodyti, kad šis sprendimas per vieną mėnesį gali būti skundžiamas Panevėžio miesto savivaldybės tarybai (Laisvės a. 20, 35200 Panevėžys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka.


Savivaldybės merė	          Loreta Masiliūnienė

